OpenLLM-France/wikimedia huggingface dataset:
# Amour eta toujours

Amour eta toujours, Ruper Ordorikaren hogeigarren diska da, 2021ean plazaratutakoa. Kubara garamatza lan berrian Ruper Ordorikak. Elkarren eskutik plazaratu duen diskoarekin, hogeitik gora lanek osatzen dute jada proposamen berriak bilatzen jarraitzen duen oñatiarraren diskografia. Oraingo honetan, diskoetxearen arabera, «kantu eta molde berriekin dator», Kubara jo eta «hango doinu eta giroetan inspiratutako» kantekin, alegia. Diskoa Ordorikak Kubarekin duen aspaldiko harremanaren isla ere bada, bai musikan, baita hitzetan ere. Izan ere, «Kubako musikaren klabera gerturatzea izan da bere nahia». Diskoa Kuban grabatzea zen asmoa, baina ezinezkoa izan zen, hala ere, Kubako musikariek eta aspaldiko lagunek parte hartu zuten grabazioan.

## Ezaugarriak

* Azala: J.E. Urrutia Capeau
* Diseinua: Juanma Aramendi
* Nahasketak eta masterra: Jonan Ordorika. Mamia. Azkarate.

## Abestiak

* "Santa Anara". Hitzak: Ruper Ordorika.
* "Sidekarroan". Hitzak: Ruper Ordorika.
* "Bugainbileen usaina". Hitzak: Joseba Sarrionandia eta Ruper Ordorika. Musika: Ruper
* "Marieleko bidetik". Hitzak: Eva Linazasoro eta Ruper Ordorika. Musika: Ruper
* "Marianao, euria eta gero". Hitzak: Ruper Ordorika.
* "Vladimirena (Koni)". Vladimir Visotskyren "Koni Priveredlivye" kantuaren gainean.
* "Haizea garizumakoa". Ruper Ordorika.
* "Jendea Ilaran": Hitzak: Joseba Sarrionandia eta Ruper Ordorika. Musika: Ruper
* "Baracoako usategia". Hitzak: Ruper Ordorika.
* "Aski dena buruz gain ipintzeko". Hitzak: Ruper Ordorika.
* "Zorioneko moilan". Hitzak: Ruper Ordorika.

## Taldea

* Perkusioak: Yaroldi Abreu
* Tronpeta: Eddy de Armas
* Teklatuak, giroak: Nando de la Casa
* Kontrabaxua, tres kubatarra, gitarra: Lino Lores
* Ahotsak: Ruper Ordorika
* Gitarrak: Dani Pérez
* Bateria, Vibrafonoa: Kenny Wollesen
* Koroak: Eduardo Lazaga

## Ikus, gainera

* Ruper Ordorika

## Erreferentziak

* ↑ https://www.naiz.eus/eu/gaiak/noticia/20211126/amour-eta-toujours-ruper-ordorikaren-kubako-bizipenak-son-erritmoan/
* ↑ https://www.diariovasco.com/culturas/musica/hilaren-22an-donostian-20220115111950-nt.html
* ↑ https://www.eitb.eus/eu/irratia/euskadi-irratia/programak/faktoria/osoa/8500834/amour-eta-toujours-diskoa-aurkeztera-etorri-da-ruper-ordorika-faktoriara-elkar-argitaletxearen-eskutik-/

## Kanpo estekak

* Diskoa abeslariaren webgune ofizialean.
* Diskoa Youtuben.
* Diskoa Badok webgunean.
* Datuak: Q110588646
# Amoureux de ma femme

Amoureux de ma femme 2018ko Daniel Auteuil frantziar zinema zuzendariaren umorezko filma da.

## Sinopsia

Oharra: Atal honek istorio osoa edo amaiera argitzen du.
Daniel maitemindurik dago bere emaztearekin, baina irudimen handia dauka, eta adiskide aldrebes samar bat. Lagunak bikote afari bat proposatuko dio, bere neska lagun berri eta ederra aurkezteko. Daniel harrapatuta geratuko da emaztearen eta bera ere harrituko dituen ametsen artean.

## Aktoreak

* Daniel Auteuil : Daniel
* Gérard Depardieu : Gérard
* Sandrine Kiberlain : Isabelle
* Adriana Ugarte : Emma
* John Sehil : tabernaria

## Erreferentziak

* ↑ «Film Sinopsia» Berria 2018-04-25 CC BY-SA 4.0 lizentziapean.

## Kanpo estekak

* Datuak: Q52161808
# Amoxidazio

Amoxidazioa, amoniakoa eta oxigenoa erabiliz nitriloak ekoizteko prozesu industriala da. Ohiko substratuak alkenoak dira. Batzuetan, Sohio prozesua esaten zaio Standard Oil of Ohio enpresaren omenez 1957an egin zuelako lehen aldiz amoxidazioa.
Prozesu horren aplikazio garrantzitsu bat akrilonitriloaren ekoizpena da:
CH$_3$CH=CH$_2$ + 3/2 O$_2$ + NH$_3$ → NCCH=CH$_2$ + 3 H$_2$O
Horrela, urtero milioika tona akrilonitrilo sortzen dira. Azetonitrilo disolbatzailea prozesu horren azpiproduktua da.
Alkenoen amoxidazioak hidrokarburo asegabeen posizio alilikoan dauden C-H lotura ahulak aprobetxatzen ditu.
C-H lotura bentzilikoak ere amoxidatu egin daitezke eta horrek beren C-H loturen ahultasuna islatzen du. Horregatik, zianopiridinak (adibidez, 3-zianopiridina, niazinaren aitzindaria) eta bentzonitriloak metilpiridinetatik eta toluenotik sortzen dira, hurrenez hurren.
Dinitriloak amoxidazio bikoitzaren bidez sortzen dira, hala nola ftalonitriloak (ftalozianinen aitzindaria) eta tereftalonitriloak, biak xilenoetatik abiatuta.
Katalizatzaile tipikoak banadio eta molibdeno oxidoak dira.

## Erreferentziak

* ↑ (Ingelesez) «Sohio Acrylonitrile Process» American Chemical Society (Noiz kontsultatua: 2020-12-25).
* ↑ «Sohio Acrylonitrile Process» archive.vn 2013-02-23 (Noiz kontsultatua: 2020-12-25).

## Kanpo estekak

* Datuak: Q63963
# Amoxizilina

Amoxizilina penizilina erdi-sintetikoa da, antibiotiko betalaktamikoen taldean sailkatzen dena. Bere egitura kimikoak eta jarduerak antza handia du anpizilinarekin.
Antibiotiko naturalei hainbat aldaketa kimikoak eginez lortzen dira antibiotiko erdi-sintetikoak. Amoxizilina penizilinatik lortzen da, eraztun betalaktamikoari amino taldea gehituz (amino-penizilina da).
Amoxizilina izen komertzial desberdinekin saltzen da: Clamoxyl, Polymox, Amoxidal, Augmentine...

## Erasobidea

Antibiotiko betalaktamikoa denez, amoxizilinaren jarduerak bakterioaren zelula hormari eragiten dio. Zehazki, zelula horma osatzen duten peptidoglikano molekulen lotura galarazten du, eta ondorioz horma bakteriarra ez da osatzen. Hormarik gabe bakterioen lisia eta heriotza ezinbestez gertatzen dira.

## Aplikazioak

Amoxizilinak eta, orokorrean, penizilina erdi-sintetikoek penizilina bera baino espektro zabalagoa dute: bakterio Gram positiboen aurka ez ezik, Gram negatibo askoren aurka eraginkorra da ere. Streptococcus pneumoniae (pneumonia), Listeria, Clostridium perfringens, Staphylococcus aureus, Neisseria gonorrhoeae (gonorrea), Neisseria meningitidis (meningitis), Helicobacter pylori (ultzera gastrikoa), Treponema, Leptospira eta Campylobacter dira amoxizilinarekiko sentikorrak diren mikroorganismoetako batzuk.
Ez da eraginkorra eraztun betalaktamiko apurtzen duten bakterioen aurka.
Amoxizilina gehienetan aho bidetik hartzen da, eta batzuetan zain barneko bidetik ere. Penizilina guztien antzera amoxizilinak alergia eragin dezake.

## Kanpo estekak

* Datuak: Q201928
* Multimedia: Amoxicillin / Q201928
# Amozoc (udalerria)

Amozoc Mexikoko udalerri bat da. Puebla estatuan kokatua dago. 2010ean 100.964 biztanle zituen 135,18 km²ko azaleran. Herriburua [[Amozoc de Mota (Amozoc)|Amozoc de Mota]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q4748021
* Multimedia: Amozoc Municipality / Q4748021
# Amphibolurus

Amphibolurus Agamidae barruan sailkatutako narrasti genero bat da. Australian bakarrik bizi dira.

## Espezieak

* Amphibolurus muricatus (White, 1790)
* Amphibolurus norrisi Witten & Coventry, 1984

## Kanpo estekak

* Datuak: Q2232949
* Multimedia: Amphibolurus / Q2232949
* Espezieak: Amphibolurus
# Amphibolurinae

Amphibolurinae Agamidae familiaren barruko subfamilia bat da.

## Generoak

* Amphibolurus
* Arua
* Caimanops
* Chelosania
* Chlamydosaurus
* Ctenophorus
* Diporiphora
* Hypsilurus
* Lophognathus
* Moloch
* Physignathus
* Pogona
* Psammophilus
* Rankinia
* Tympanocryptis

## Kanpo estekak

* Datuak: Q1950168
* Multimedia: Amphibolurinae / Q1950168
* Espezieak: Amphibolurinae
# Amuro Tsuzuki

Amuro Tsuzawa (都筑有夢路, Tsuzuki Amuro– (Tokorozawa, 2001eko apirilaren 5a) surfean lehiatzen den kirolari japoniarra da. Tokioko 2020ko Olinpiar Jokoetan parte hartu zuen, eta emakumezkoen proban brontzezko domina lortu zuen.

## Nazioarteko palmaresa

Joko Olinpikoak :
| Urtea | Lekua | Domina | Proba |
| 2020 | Tokio Japonia | 03 ! | Taula motza |

## Erreferentziak

* ↑ «Olympedia – Amuro Tsuzuki» www.olympedia.org (Noiz kontsultatua: 2021-08-11).

## Kanpo estekak

* Datuak: Q107312033
# Amurrio Kluba

Amurrio Kluba Amurrioko futbol taldea da. 1949an sortua, egun Hirugarren Mailan dabil.

## Historia

1949an sortua 1994-95 denboraldian Bigarren B Mailara igo zuen. 2001 urtean Bigarren Mailan aritzeko play offa jokatu zuen baina ezin izan zuen igo. 2014an maila galdu du.

## Uniformea

* Lehenengoa: Zamarra txuri-urdina eta praka zuriak.
* Bigarrena: Zamarra laranja eta praka beltzak.

## Estadio

Basarte estadioa 1945an irekia zen. 4.000 ikusleentzako lekua eta 102 x 65 metro ditu.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 12
* Denboraldiak Lehen Federazioan: 0
* Denboraldiak Bigarren Federazioan: 0
* Denboraldiak Hirugarren Mailan: 11
* Denboraldiak Hirugarren Federazioan: 1
* Emaitzarik onena: 4. (Bigarren B Maila, 00-01 denboraldia)

### Mailak

* 1949-1992: Erregional Maila.
* 1992-1994: Hirugarren Maila.
* 1994-1996: Bigarren B Maila.
* 1996-1997: Hirugarren Maila.
* 1997-2007: Bigarren B Maila.
* 2007-2015: Hirugarren Maila.
* 2015-2016: Erregional Preferentea.
* 2017-2019: Hirugarren Maila.
* 2019-2021: Erregional Preferentea.
* 2021-2022 : Hirugarren maila RFEF.
* 2022- : Ohorezko Erregionala.

## Palmaresa

* Hirugarren Maila (1): 1994.
* Arabako Erregional Preferentea (4): 1992, 2013, 2016, 2021

## Jokalari ezagunenak

* Iñaki Bea
* Jesus Castellanos Garrido
* Fede Roth
* Iker Garai
* Iñaki Goitia
* Gorka Garcia Zubikarai
* Javier Yubero

## Kanpo estekak

* Datuak: Q697509
# Amurko poni

Amourko ponia, edo Mantxuriako ponia, (errusieraz: Амурская лошадь edo Amourskaïa ), egun desagerturik dagoen eta jatorria Txinako Mantxurian zeukan bertako zaldi arraza bat izan zen. Izenak adierazten duenez zaldi hauen jatorria Amur ibaiaren inguruan kokatzen zen. Tamaina eta ezaugarriengatik ponien sailkapen taldean sartzen zen.
Arraza hau Errusia aldeko Siberiako kosakoen artean oso zabalduta egon zen. 1986. urtean arrazaren azken abelburuak, Heilongjiang-ko zalditegian, nahiko nahastuak zeuden jada beste arrazekin.
Zaldi txiki hauek oso ospetsuak ziren iraupen handiko abereak zirelako. Arraza ezaguna egin zen Amurko poni batek egindako balentriagatik. Serko izeneko aberea izan zen, eta Dimitri Pechkov militar errusiarra bere zalduna.

## Arrazaren izendapena

Errusieraz, zaldi horiei ematen zaien izena Amourskaïa lochad ( Амурская лошадь ) da; era berean Amourskaïa edo Amour ere esaten zaie. Txinan, Jean-Louis Gouraudek gogoratzen du Mantxuriar eta Amurriko ponien arteko harreman estua XIX. mendearen amaierako lanetan. Beste adituek zera azpimarratzen zuten, eskualde horietako zaldiek «ez dutela arraza finkaturik», eta «jatorri mantxukoak» direla».
Oraindik arraza honi buruzko ikerketak egin zituen Jean-Louis Gouraud-en arabera, dokumentazioa «ia ez da existitzen»

## Arrazaren historia

Arraza hau Ernest Shackletonek gidatutako Nimrod espediziorako aukeratu zuten, baina kasu honetan arrazak ez zuen arrakasta handirik izan. Nahiz eta hotzaren aurrean iraupen handiko abereak izan, ezin izan zuten Antartikaren ingurumen baldintzak jasan.

## Serko zaldiaren lasterketa harrigarria

Amur arrazako Serko zaldia lasterketa ikusgarri baten protagonista izan zen Dimitri Pechkov bere zaldun kosakorekin. 1889. urtean Dimitri Pechkovek, bere poni amurskian zaldun, 9.000 kilometroko bidaia egin zuen 193 egunetan 1889.en urtearen amaieratik 1890. maiatzera, Amur alboko Blagoveshchensktik San Petersburgoko Tsarraren epaitegira joateko.. 193 egun erabili zituen halako tarte luzea egiteko.

## Erreferentziak

* ↑ http://dariocaballeros.blogspot.com.es/2012/03/giants-of-long-distance-horse-travel.html
* Datuak: Q2844063
* Multimedia: Amurski horse / Q2844063
# Amuriako plaka

Amuriako plaka (edo Amurreko plaka) proposaturiko plaka tektoniko kontinental bat da, Mantxuria, Korea, Japoniako mendebaldea eta Primorie kraia hartuko lituzkeena. Oraindik ez da ezaguna ea plaka independentea den ala Eurasiako plakari lotuta dagoen. Independentea dela baieztatuko balitz, 1976an, Txinako Hebei probintzian kalte izugarriak eragin zituen Tangshaneko lurrikarari lotua egongo litzateke. Plaka hauek ditu mugakide:
* Iparraldean, Eurasiako plaka
* Hegoaldean, Filipinetako plaka
* Ekialdean, Okhotskeko plaka
* Mendebaldean, Eurasiako plaka, mugatzat Baikal aintzira izanik.

## Kanpo estekak

* Datuak: Q481751
* Multimedia: Amurian tectonic plate / Q481751
# Amurrioko udal pilotalekua

Amurrioko Udal pilotalekua Amurrioko pilotalekua da. Inauguratu zutenetik hainbat pilota-partidu nagusi jokatu dituzte bertan, final asko tartean.
Eraikin honetan kontzertuak eta beste ekitaldiak ere ospatu dituzte

## Kanpo estekak

* Datuak: Q12253399
# Amuritza (argipena)

Amuritza (euskal idazkera arautuan) edo Amuriza (gaztelaniazko idazkeran) hainbat euskal herritarren abizena da
* Gorka Amuriza (1981–), txirrindulari profesional ohia.
* Miren Amuriza (1990–), bertsolaria, Xabier Amurizaren alaba.
* Xabier Amuriza (1941–), bertsolari, politikari eta idazle berritzailea, Miren Amurizaren aita.

## Erreferentziak

* ↑ Euskaltzaindia: Euskal Onomastikaren Datutegia.

## Kanpo estekak

* Datuak: Q28802613
# Amurrioko barruti judiziala

Amurrioko barruti judiziala Arabako lurraldearen justizia administrazioa osatzen duten 2 barruti judizialetako bat da.
Barruti judizialeko burua Amurrio da.

## Udalerriak

| Amurrio (burua) Artziniega Aiara Gaubea | Laudio Okondo Urkabustaiz |

## Epaitegiak

* Lehen Auzialdiko eta Instrukziozko Epaitegia zbk. 1
* Lehen Auzialdiko eta Instrukziozko Epaitegia zbk. 2

## Erreferentziak

* 1/1990 LEGEA, Apirilaren 6koa, Euskal Autonomi Elkarteko Epailaritza-Barrutietako Hiriburuak Erabakitzeari Buruzkoa
* Espainiako barruti judizialei buruzko datuak - Justizia Ministerioa

## Ikus, gainera

* Arabako barruti judizialen zerrenda

## Kanpo estekak

* Datuak: Q12253398
# Anberesko geltoki zentrala

Anberesko geltoki zentrala (frantsesez: gare d'Anvers-Central, nederlanderaz: station Antwerpen-Centraal), Anberesko geltokirik nagusiena da. 2009an Newsweek aldizkariaren esanetan, munduko laugarren geltokirik politena izan zen.

## Erreferentziak

* ↑ (Ingelesez) Cunningham, Jaime. (2009-1-10). «Stations: A Destination That Matches the Journey» Newsweek (New York).

## Kanpo estekak

* Datuak: Q800398
* Multimedia: Antwerp Central Station / Q800398
# Anberesko probintzia

Anberesko probintzia (nederlanderaz: Antwerpen; frantsesez: Anvers) Belgika eta Flandriako lurraldea da, iparraldeen kokatuta dagoena. 2867 km²-ko azalera dauka, eta 1.7 milioi biztanle pasatxo ditu, herrialde osoko probintziarik populatuena izanda.
Anberes (472.071 bz 2008an) bera da hiriburua eta udalerririk populatuena.

## Mugakideak

Iparraldean Herbehereak, ekialdean Linburgo, hegoaldean Flandriako Brabante eta mendebaldean Ekialdeko Flandria mugakide ditu.

## Udalerriak

Anberesko probintzia administratiboki hiru kantonamendutan (nederlanderaz arrondissementen) eta 70 udalerritan banatzen da:
| Anberes kantonamendua: | Malinas kantonamendua: | Turnhout kantonamendua: |
| 01. Aartselaar 02. Anberes 08. Boechout 10. Boom 12. Borsbeek 13. Brasschaat 14. Brecht 17. Edegem 18. Essen 22. Hemiksem 27. Hove 29. Kalmthout 30. Kapellen 32. Kontich 36. Lint 37. Malle 42. Mortsel 43. Niel 49. Ranst 53. Rumst 54. Schelle 55. Schilde 56. Schoten 59. Stabroek 64. Wijnegem 66. Wommelgem 67. Wuustwezel 68. Zandhoven 69. Zoersel 70. Zwijndrecht | 07. Berlaar 09. Bonheiden 11. Bornem 16. Duffel 21. Heist-op-den-Berg 34. Lier 38. Malinas 44. Nijlen 47. Putte 48. Puurs 57. Sint-Amands 58. Sint-Katelijne-Waver 65. Willebroek | 03. Arendonk 04. Baarle-Hertog 05. Balen 06. Beerse 15. Dessel 19. Geel 20. Grobbendonk 23. Herentals 24. Herenthout 25. Herselt 26. Hoogstraten 28. Hulshout 31. Kasterlee 33. Laakdal 35. Lille 39. Meerhout 40. Merksplas 41. Mol 45. Olen 46. Oud-Turnhout 50. Ravels 51. Retie 52. Rijkevorsel 60. Turnhout 61. Vorselaar 62. Vosselaar 63. Westerlo |

## Ikus, gainera

* Belgikaren banaketa administratiboa

## Erreferentziak

* ↑ Euskaltzaindia. (2008-05-30). 154. araua: Europako eskualde historiko-politiko nagusiak. .

## Kanpo estekak

* (Nederlanderaz)Probintziako webgune ofiziala
* Datuak: Q1116
* Multimedia: Antwerp (province) / Q1116
# Anberesko tranbia

Anberesko tranbia izen bereko Belgikako hiria eta inguruko gune metropolitarra elkartzen dituen garraiobidea da. 1991tik zerbitzua De Lijn enpresa publikoak kudeatzen du eta guztira 12 linea daude. Horietatik lau, lurpeko ibilbidea dute hiriaren erdigunean Anberesko aurre-metro izenaz ezagutzen dena osatuz.
2010ean tranbiak 120 milioi bidaiari izan zituen.

## Lineak

| linea | ibilbidea | luzera | iraupena* | abiadura* | Bidaiariak* (2000) | Reizigers* (2005) | Reizigers** (2010) |
| 2 | Linkeroever (P+R) – Hoboken (Kioskplaats) | 12,4 km | 38 min | 20 km/o | 6,07M | 10,27M | 12,8M |
| 3 | Zwijndrecht (Melsele Krijgsbaan) – Merksem | 14,5 km | 40 min | 22 km/o | 4,59M | 23,9M | 31,4M |
| 4 | Sint Pietersvliet – Hoboken (Kioskplaats) | 7,6 km | 31 min | 15 km/o | 2,23M | 3,89M | 4,7M |
| 5 | Deurne (Wim Saerensplein) – Linkeroever (P+R) | 10 km | 25 min | 24 km/o | n.v.t. | n.v.t. | 9,8M *** |
| 6 | Metropolis – Olympiade | 9,7 km | 35 min | 17 km/o | n.v.t. | n.v.t. | 6,3M *** |
| 7 | Sint Pietersvliet – Mortsel (Gemeenteplein) | 7,7 km | 28 min | 17 km/o | 2,56M | 4,3M | 6,5M |
| 8 | Bolivarplaats – Deurne (Silsburg) | 7,6 km | 31 min | 15 km/o | 3,01M | 5,89M | 8.9M *** |
| 10 | Melkmarkt – Deurne (Schotensteenweg) | 5,7 km | 24 min | 14 km/o | 2,78M | 4,32M | 5,1M |
| 11 | Melkmarkt – Deurne (Eksterlaar) | 6,1 km | 27 min | 14 km/o | 2,74M | 4,25M | 5,3M |
| 12 | Sportpaleis – Bolivarplaats | 5,8 km | 26 min | 13 km/o | 4,71M | 7,79M | 4,2M *** |
| 15 | Linkeroever (P+R) – Mortsel (Gemeenteplein) | 11 km | 33 min | 20 km/o | 5,39M | 9,68M | 13,1M |
| 24 | Hoboken (Schoonselhof) – Deurne (Silsburg) | 12 km | 50 min | 15 km/o | 3,52M | 5,53M | 11,9M *** |
* Abiadura eta iraupena ohiko bidaidenboren arabera. Bidaiari datuen iturria Anberesko udala. ** 2010ean Anberesko tranbiak 120 milioi bidaiari izan zituen, De Lijn enpresak 547 milioi bidaiari garraitu zituen Flandria osoan eta 208 milioi bidaiari Anberes probintzian.
*** 2005eko datuen arabera eginiko aurrikuspena.

## Argazkiak

* Noorderlaan tarteko eraikuntza lanak.
* Hirugarren lineako tranbia.
* Tranbia hiriaren erdigunetik gertu.
* Zortzigarren lineako tranbia.

## Ikus, gainera

* De Lijn

## Kanpo estekak

* (Nederlanderaz) Anberesko tranbiaren 2009ko mapa.]
* Datuak: Q777867
* Multimedia: Trams in Antwerp / Q777867
# Anberesko Estadio Olinpikoa

Estadio Olinpikoa (nederlanderaz: Olympisch Stadion, oːˈlɪmpis ˌstaːdijɔn ahoskatua) edo Kielstadion (ˈkilstaːdijɔn ahoskatua) Anberesko kirol-aretoa da, 1920ko Olinpiar Jokoetako egoitza izandakoa. Futbol-zelai bilakatu zuten eta KFCO Beerschot Wilrijk taldearen estadioa da.

## Erreferentziak

* ↑ (Ingelesez) Inglis, Simon. (1990). The Football Grounds of Europe. , 69 or. ISBN 0-00-218305-6..

## Kanpo estekak

* Datuak: Q1057087
* Multimedia: Olympisch Stadion (Antwerp) / Q1057087
# Anberesko portua

Anberesko portua (nederlanderaz: haven van Antwerpen) Flandriako portua da, herrialdeko nagusiena dena. Munduko zama-porturik nagusienetariko bat da garraiatutako zamaren arabera (187,15 milioi tona 2011ko datuen arabera). Eskalda ibaiaren bokalean dago.

## Kanpo estekak

* Datuak: Q662529
* Multimedia: Port of Antwerp / Q662529
# Anbiguotasun lexiko

Anbiguotasun lexikoa edo anfibologia hitz, sintagma, proposizio edo esaldi batek esanahi bat baino gehiago dutenean eta, beraz, interpretazio bat baino gehiago onartzen duenean sortzen da. Hainbat anbiguotasun era badago: semantikoa, hitzen aiderarekin zerikusia duenean; erreferentziala, aurretik aipatutako zerbaiti erreferentzia egiteko izen sintagmak eta izenordainak erabiltzen direnean; estrukturalak, sintagma, proposizio edo esaldien egiturarekin loturik dagoenean; semantikoa, hitzaedo esaldia berez lausoa denean. Anbiguotasunak mezua ulertzeko zailtasunak sortzen ditu eta testuingurutik baino ezin da anbiguotasuna ezeztatu.

## Aldaerak
### Homonimia

Homonimia bi hitzek, nahiz eta forma berdina izan, esanahi ezberdina izatea da. Adibidez: arte (zuhaitza) eta arte (giza-ekintza). Homonimian, hitz homofonoak (fonetikoki berdinak dira baina ortografia ezberdina dutenak) eta homografoak (fonetikoki eta ortografikoki berdinak dira baina jatorri eta esanahia ezberdina dutenak) bereizten dira.

### Polisemia

Polisemia hitz baten esanahi aniztasuna da. Polisemia eta homonimiaren arteko ezberdintasun nagusia terminoen jatorrian, hau da, etimologian datza. Hitz homonimoek jatorri ezberdina duten bitartean, hitz polisemikoek jatorri berdina dute, baina euren esanahiek denboraren joan etorriarekin batera eboluzio sakona pairatu izan dute.

### Paronimia

Paronimia bi hitzek edo gehiagok euren artean antzekotasuna dutenean gertatzen da, etimologikoki, fonikoki edo ortografikoki, baina esanahia ezberdina dutelarik. Adib.: "Azkenaldi honetan ez naiz zinemara joan, ezaldian egon naizelako" (dirurik gabe) eta bestetik, "Bi esaldi idatzi behar dituzue biharko" (zentzua duten hitz segida baten unitatea). Kasu honetan, fonikoki antzekoak diren hitz paronimoak dira ezaldia eta esaldia.

## Kanpo estekak

* Datuak: Q2456276
# Anberesko udaletxea

Anberesko udaletxea (frantsesez: Hôtel de ville d'Anvers, nederlanderaz: Stadhuis van Antwerpen) Belgikako hiri horretako udaletxea da, Grote Markt edo plaza nagusian dagoena. Eraikitze lanak 1561 eta 1565 egin zituzten, Cornelis Floris de Vriendt arkitektoak egindako diseinua jarraituz.
UNESCOk 1999. urtean bere kanpandorrea Gizateriaren Ondare izendatu zuen.

## Erreferentziak

* ↑ Unesco. .

## Kanpo estekak

* Datuak: Q2005868
* Multimedia: Antwerp City Hall / Q2005868
# Anbibalentzia

Psikologian, anbibalentzia edo baliobitasuna zerbaiten aurrean edo norbaitekiko aurkako bi jarrera, emozio edo jokaera desberdin izatea da. Adibide moduan, anbibalentzia dago pertsona batek beste batenganako maitasuna eta gorrotoa sentitezne dituenean aldi berean.

## Kanpo estekak

* Datuak: Q5928045
# Andecha Obrera

Andecha Obrera Asturiasko erakunde nazionalista eta ezkertiarra izan zen, 1980ko hamarkadan zenbait lehergailu jarri zituena. Erakundearen jarduera 1985 urtean poliziak indargabetu zuen lehergailu batez amaitu zen, inongo adierazpen edo erreibindikaziorik gabe.

## Kanpo estekak

* Datuak: Q118164
# Andebu

Andebu Norvegiako udalerria da. Vestfold konderrian kokatua dago. 185.91 km² ditu eta 5.177 biztanle ditu.

## Mugakideak

Honako udalerri hauekin egiten du muga:
Lardal Re Stokke Sandefjord Larvik

## Kanpo estekak

* Datuak: Q486687
* Multimedia: Andebu / Q486687